Merkel ve Putin yanvarniñ 11-nde Ukrainadaki vaziyetni muzakere etecekler
06 yanvar 2020, 15:54
Rusiye prezidenti Vladimir Putin ve Almaniya kantsleri Angela Merkel yanvarniñ 11-nde Rusiyede körüşecekler, dep bildire Kremlniñ matbuat hızmeti.
Olar «2015 senesiniñ Minsk «Tedbirler kompleksini» ve 2019 senesi dekabrniñ 9-nda «normand formatı» sammitinde tizilgen añlaşmalarnı yerine ketirüv çerçivesinde» Donbastaki silâlı zıddiyetni al etüv meselesini laf etmege azırlanalar, dep haber ete Azatlıq Radiosı.
Merkel ve Putin İran generalı Kasem Suleymaniniñ öldürilüvi ve Suriye ve Libiya vaziyetinden soñ Yaqın Şarq buhranını da muzakere etmege planlaştıralar.
Almaniya kantsleriniñ saytı Merkelniñ yanvarniñ 11-nde Moskvağa baracağını tasdıqladı.
Zelenskıy, Rusiye zenaatdaşı Vladimir Putinnen Qırım meselesini laf etmege azırlanğanını bildirdi, amma eki taraflı körüşüvde buña sıra kelmedi.